|  |  |
| --- | --- |
|  | REPUBLIKA HRVATSKAZADARSKA ŽUPANIJAOPĆINA POSEDARJE |

KLASA: 944-18/22-01/02

URBROJ: 2198-07-3-22-01

Na temelju Odluke o raspisivanju natječaja za prodaju nekretnine k.č. br. \*34/2 k.o. Vinjerac, KLASA: 944-01/22-01/02, URBROJ: 2198-07-01/1-22-01 od 17.01.2022. godine, Povjerenstvo za provedbu natječaja objavljuje:

**JAVNI NATJEČAJ**

**za zamjenu nekretnina**

I.

Predmet natječaja je zamjena nekretnina i to dijela \*34/2 k.o. Vinjerac u vlasništvu Općine Posedarje,u naravi put površine 15 m2 te dijela \*35/8 k.o. Vinjerac u naravi zemljište na kojem je izgrađena kuća površine 15 m2 u vlasništvu fizičkih osoba.

II.

Vrijednost nekretnine dijela \*34/2 k.o. Vinjerac u vlasništvu Općine Posedarje,u naravi put površine 15 m2, iznosi 41 eura po m2 dok je vrijednost nekretnine dijela \*35/8 k.o. Vinjerac u naravi zemljište na kojem je izgrađena kuća površine 15 m2 u vlasništvu fizičkih osoba 60 eura po m2 . Tržišna vrijednost nekretnina utvrđena je Procjembenim elaboratom – 13032022, stalnog sudskog vještaka za procjene nekretnina Josipa Babelija, dipl.ing.građ.

III.

Predmetne nekretnine nalaze se jedna pored druge u građevinskom podučju naselja Vinjerac. Zamjena će se vršiti po principu nekretnina za nekretninu, uz obvezu plaćanja naknade razlike u tržišnoj vrijednosti nekretnina.

IV.

Pravo sudjelovanja imaju pravne i fizičke osobe, državljani Republike Hrvatske, kao i strane fizičke i pravne osobe, sukladno Zakonu o vlasništvu i drugim stvarnim pravima ( „Narodne novine“, broj 91/96., 69/98., 137/99., 22/00., 73/00., 114/01., 79/06., 141/06.,146/08., 38/09., 153/09., 143/12., 152/14. ).

Ponuda ( za pravne osobe ) mora sadržavati:

1. naziv trgovačkog društva ili obrta, OIB, adresu, broj telefona/mobitela, ime i prezime osobe za kontakt, naznaku nekretnine

2. izvod iz sudskog ili obrtnog registra ( ne stariji od 3 mjeseca od dana objave javnog natječaja )

3. potvrdu da ne postoje dugovanja prema Općini Posedarje

4. Izjavu o prihvaćanju uvjeta natječaja

Ponuda za fizičke osobe mora sadržavati:

1. ime i prezime ponuditelja, OIB, adresu, broj telefona/mobitela i naznaku nekretnine

2. potvrdu da ne postoje dugovanja prema Općini Posedarje

3. izjavu o prihvaćanju uvjeta natječaja.

V.

Sve informacije o predmetnoj nekretnini mogu se dobiti u uredu pročelnice Jedinstvenog upravnog odjela, na adresi Trg Martina Posedarskog 1, 23242 Posedarje i na broj telefona 023/266-775. Nekretnina se može razgledati za sve vrijeme trajanja natječaja od 09:00-12:00.

VI.

Ponude se predaju u Općinu Posedarje, Trg Martina Posedarskog 1, 23242 Posedarje, ili se šalju poštom u zatvorenoj omotnici s naznakom „Ponuda za zamjenu zemljišta – ne otvaraj“ na adresu Općine Posedarje.

Jamčevina se ne plaća.

VII.

Otvaranju ponuda može pristupiti ponuditelj ili njegov zakonski zastupnik ili punomoćnik uz predočenje ovlaštenja/punomoći. Nepotpune i nepravodobne ponude neće se razmatrati.

VIII.

Odluku o izboru ponuditelja donijet će općinski načelnik.

IX.

Sa izabranim ponuditeljem zaključit će se ugovor o zamjeni nekretnina.

X.

Ponuditelj je obvezan potpisati prijedlog ugovora i vratiti ga Općini Posedarje u roku od 8

(osam) dana po primitku ugovora, u protivnom će se smatrati da je odustao od natječaja.

XI.

Rok za podnošenje ponuda je 26.03.2022. godine u 10.00 sati.

XII.

Otvaranje i pregled ponuda obavit će Povjerenstvo za provedbu natječaja dana 26. 03. 2022. godine s početkom u 11.00 sati.

U Posedarju, 17.03.2022. godine

POVJERENSTVO